ສະຫະລັດໜິຕິຕຽນອີຣ່ານ ໃນການຄຸມຂັງ ຜູ້ນໍາຝ່າຍຄ້ານ
ສະຫະລັດຕິຕຽນການຈັບ ທ່ານ Mir Hossiein Mousavi ແລະທ່ານ Mehdi Karroubi ຜູ້ນຳພັກຝ່າຍຄ້ານຂອງອີຣ່ານ
ສະຫະລັດໄດ້ຕໍາໜິຕິຕຽນ ການຄຸມຂັງພວກຜູ້ນໍາຝ່າຍຄ້ານຂອງ IRAN 2 ທ່ານວ່າ "ແລະຮຽກຮ້ອງໃຫ້ປ່ອຍພວກກ່ຽວ ໂຄສົກທໍານຽບຂາວ ທ່ານ Jay Carney ໄດ້ໃຫ້ຄວາມເຫັນດັ່ງກ່າວ ໃນວັນຈັນວານນີ້ ຫຼັງຈາກທີ່ website ຂອງພັກຝ່າຍຄ້ານກ່າວວ່າ ທາງການອີຣ່ານໄດ້ຍ້າຍພວກຜູ້ນໍາ ຝ່າຍຄ້ານຄື ທ່ານ Mir Hossiein Mousavi, ທ່ານ Mehdi Karroubi ແລະພັນ ລະຍາຂອງພວກທ່ານ ໄປຍັງຄຸກທີ່ນະຄອນ Tehran ລັດຖະບານຂອງອີຣ່ານ ໄດ້ກັກບໍລິເວນນັກປະຕິຮູບທີ່ສຳຄັນທັງສອງທ່ານຫຼັງ ຈາກພວກ ທ່ານໄດ້ຮ້ອງໃຫ້ມີການໂຮມຊຸມນຸມປະທ້ວງຂອງພວກຝ່າຍຄ້ານ ໃນ ວັນທີ 14 ກຸມພາ ແລ້ວນີ້ ໃນການສະແດງອອກເຖິງຄວາມເປັນນໍ້ານຶ່ງໃຈດຽວກັນ ສະໜັບສະໜຸນການລຸກຮື ຂຶ້ນຕໍ່ຕ້ານລັດຖບານຂອງຊາວອາຣັບນັ້ນ ລັດຖະບານອິຣ່ານໄດ້ເກືອດຫ້າມບໍ່ໃຫ້ມີການໂຮມ ຊຸມນຸມ ແລະໄດ້ສັ່ງໃຫ້ກໍາລັງຮັກສາຄວາມປອດໄພທັບມ້າງການໂຮມຊຸມນຸມປະທ້ວງ ທີ່ພາ ໃຫ້ເກີດຄວາມຮຸນແຮງ ເປັນເຫດໃຫ້ມີຜູ້ເສຍຊີວິດ 2 ຄົນນນ